29. ΑΠΟΦΑΣΗ ΑΝΤΙΠΡΟΕΔΡΟΥ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΥ  ΔΙΚΑΙΟΣΥΝΗΣ ΚΑΙ ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ 135/345 της 1/30 Αυγ. 1990 (ΦΕΚ Β΄ 551) Ετήσια ασφαλιστική εισφορά υπέρ ΚΕΑΔ και ταμείου Προνοίας Δικηγόρων Αθηνών, των δικηγόρων που απασχολούνται στο Δημόσιο και τα Ν.Π.Δ.Δ. Έχοντας υπόψη: 1.Τις διατάξεις της παρ. 2 του άρθρ. 24 του Νόμ. 1868/10.10.89 ΦΕΚ 230/10.10.89. 2.Τις διατάξεις των άρθρ. 23 παρ. 1 στοιχ. στ΄ 24 παρ. 1 και 2 στοιχ. γ΄, 26 παρ. 1 και 27 παρ. 1 στοιχ. στ΄ του Νόμ. 1558/85 (Α 137) «Κυβέρνηση και Κυβερνητικά Όργανα». 3.Την αριθ. 1189/10.1.90 απόφαση του Διοικητικού Συμβουλίου του κλάδου Επικουρικής Ασφάλισης Δικηγόρων. 4.Την αριθ. Σ3/18.1.90 απόφαση του Διοικητικού Συμβουλίου του Ταμείου Προνοίας Δικηγόρων Αθηνών. 5.Την απόφαση των Πρωθυπουργού και Υπουργού Οικονομικών αριθ. Υ. 1035/1031336/820/0006 Α΄/90 ανάθεση αρμοδιοτήτων Υπουργού Οικονομικών στους Υφυπουργούς Οικονομικών (ΦΕΚ 291/Β/27.4.90), αποφασίζουμε: Α.Το ποσοστό που ορίζεται στη διάταξη της παρ. 2 του άρθρ. 24 του Νόμ. 1868/89 αποδίδεται στον κλάδο Επικουρικής Ασφάλισης Δικηγόρων ως εξής: α)Το Δημόσιο και τα Ν.Π.Δ.Δ. που απασχολούν δικηγόρους με έμμισθη εντολή ορισμένου χρόνου ή αορίστου χρόνου, όπως προβλέπεται στις σχετικές διατάξεις του Νόμ. 3026/1954 «περί του κώδικα δικηγόρων» έχουν την υποχρέωση να καταβάλλουν στον κλάδο Επικουρικής Ασφάλισης Δικηγόρων ποσοστό 2/3 της εκάστοτε ετήσιας ασφαλιστικής εισφοράς των απασχολουμένων σε αυτά δικηγόρων. Σελ. 166,44(ε) Τεύχος ΙΒ-ΙΙ-3 Σελ. 78 β)Το παραπάνω ποσοστό εισφοράς θα καταβάλλεται από τους φορείς, χωριστά για κάθε απασχολούμενο, δικηγόρο, είτε στον Κ.Ε.Α.Δ., είτε στα κατά τόπους υποκαταστήματα της Εθνικής Τράπεζας της Ελλάδος για λογαριασμό του ΚΕΑΔ μέσα στο μήνα Ιανουάριο του επόμενου έτους στο οποίο αφορά η υποχρέωση καταβολής των εισφορών. γ)Οι πιο πάνω δικηγόροι υποχρεούνται κατά την ημέρα κατάθεσης του ασφαλιστικού τους βιβλιαρίου στον ΚΕΑΔ ή στους οικείους Δικηγορικούς Συλλόγους, μαζί με το ασφαλιστικό βιβλιάριο με το οποίο θα αποδίδεται το ποσοστό του υπόλοιπου ενός τρίτου της εκάστοτε ετήσιας ασφαλιστικής εισφοράς που είναι υποχρεωμένοι να καταβάλλουν οι ίδιοι, να καταθέτουν και αντίγραφο ή φωτοτυπία απόδειξης, από την οποία να προκύπτει ότι καταβλήθηκε από τον φορέα που απασχολούνται και το ποσοστό της εισφοράς που προβλέπεται από την παραπάνω διάταξη. Εάν δεν προσκομίζεται η προαναφερόμενη απόδειξη, δεν θα παραλαμβάνεται το ασφαλιστικό βιβλιάριο. Β.(Παρατίθεται στο τόμ. 6Α, σελ., σελ. 402,112).

[Source: greek_legal_code_raptarchis | Tokens: 2340]